Euroopa Parlament on vastu võtnud mitmeid resolutsioone piirideta televisiooni direktiivi rakendamise kohta üldiselt ning kõnealuse direktiivi telesaadete turustamise ja tootmise edendamist käsitlevate sätete rakendamise kohta. Viimastes resolutsioonides on süstemaatiliselt rõhutatud vajadust direktiiv läbi vaadata, et võtta arvesse tehnoloogia arengut ning muutusi audiovisuaalturu struktuuris ja eelkõige meediateenuste  koondumises. Euroopa Parlament kinnitab ühtlasi, et uued audiovisuaaltehnoloogiad peaksid võimaldama edastada mitmekülgset teavet ja kvaliteetseid saateid, mis on kättesaadavad üha suuremale arvule kodanikele. Euroopa Parlamendis toimuvates aruteludes rõhutatakse vajadust ulatusliku avaliku arutelu järele sel teemal, mis tagab kodanikele parema sotsiaalse, kultuurilise ja majandusliku väärtuse teenuste suurema ja geograafiliselt laiema pakkumise ja eelkõige nn digitaalse lõhe ületamiseks mõeldud  lairibarakenduste abil.